b'\n_START_ARTICLE_\n\xc5\xbdemutin\xc4\x97 Lu\xc5\xbeica\n_START_SECTION_\nGeografija\n_START_PARAGRAPH_\nViduram\xc5\xbeiais \xc5\xa1i sritis tur\xc4\x97jo tankius mi\xc5\xa1kus, tod\xc4\x97l tai buvo pagrindin\xc4\x97 kli\xc5\xabtis civiliniam ir kariniam eismui. \xc5\xa0iandien ji ma\xc5\xbedaug atitinka Brandenburgo ir Saksonijos \xc5\xbeemi\xc5\xb3 sien\xc4\x85._NEWLINE_Tarp \xc5\xbdemutin\xc4\x97s ir Auk\xc5\xa1tutin\xc4\x97s Lu\xc5\xbeicos yra kaln\xc5\xb3 regionas, vadinamas Grenzwall (pa\xc5\xbeod\xc5\xbeiui \xe2\x80\x9epasienio danga\xe2\x80\x9c, nors tai i\xc5\xa1 tikr\xc5\xb3j\xc5\xb3 yra moreninis kraigas), rytinis Fl\xc3\xa4ming Heath t\xc4\x99sinys._NEWLINE_Pagrindinis miestas ir regiono sostin\xc4\x97 yra Kotbusas.\n_START_SECTION_\nIstorija\n_START_PARAGRAPH_\nAnkstyvaisiais viduram\xc5\xbeiais \xc5\xbdemutin\xc4\x97s Lu\xc5\xbeicos apylink\xc4\x97s tarp Saale ir B\xc3\xb3br upi\xc5\xb3 buvo apgyvendintos slav\xc5\xb3 kilm\xc4\x97s sorb\xc5\xb3. Nuo 965 m. \xc5\xbeinomi saks\xc5\xb3 \xc5\xbeygiai prie\xc5\xa1 sorbus. Saks\xc5\xb3 kilm\xc4\x97s kunigaik\xc5\xa1tis Gero II nuo 1002 m. patyr\xc4\x97 kelis Lenkijos kunigaik\xc5\xa1\xc4\x8dio Boleslovo I Narsiojo i\xc5\xa1puolius, kurie nesibaig\xc4\x97 iki 1018 m. Bauceno sutarties, kurioje did\xc5\xbeioji dalis Ryt\xc5\xb3 Lu\xc5\xbeicos buvo perduota Lenkijai. Bet 1031 m. Imperatorius Konradas II atsi\xc4\x97m\xc4\x97 \xc5\xa1ias teritorijas._NEWLINE_1367 m. elektorius Otas V pardav\xc4\x97 \xc5\xa1ias \xc5\xbeemes imperatoriui Karoliui IV Liuksemburgui, kuris \xc4\xaf Bohemijos kar\xc5\xabn\xc4\x85 \xc4\xaftrauk\xc4\x97 \xc5\xbdemutin\xc4\x99 Lu\xc5\xbeic\xc4\x85. Karolio t\xc4\x97vas Bohemijos karalius Jonas jau \xc4\xafsigijo gretim\xc4\x85 teritorij\xc4\x85 \xc4\xaf pietus aplink Baucen\xc4\x85 ir Giorlic\xc4\x85, kuris tapo \xc5\xbeinomas kaip Auk\xc5\xa1tutin\xc4\x97 Lu\xc5\xbeica. _NEWLINE_Abi Lu\xc5\xbeicos susiformavo, nes priklaus\xc4\x97 tai Bohemijos kar\xc5\xabnai (Liuksemburgie\xc4\x8di\xc5\xb3 dinastijai), tai Jogailai\xc4\x8diams ir nuo 1526 m. Habsburg\xc5\xb3 dinastijai. Reformacijos metu did\xc5\xbeioji dauguma gyventoj\xc5\xb3 tapo protestantais. _NEWLINE_Kadangi Saksonijos karalyst\xc4\x97 buvo Napoleono s\xc4\x85junginink\xc4\x97, tai 1815 m. Vienos kongrese ji tur\xc4\x97jo perleisti \xc5\xbdemutin\xc4\x99 Lu\xc5\xbeic\xc4\x85 Pr\xc5\xabsijos karalystei, po to teritorija tapo Brandenburgo provincijos dalimi. _NEWLINE_Po Antrojo pasaulinio karo \xc4\x8dia buvo Ryt\xc5\xb3 Vokietija (Vokietijos Demokratin\xc4\x97 Respublika).\n_START_SECTION_\nHerbas\n_START_PARAGRAPH_\n\xc5\xbdemutin\xc4\x97s Lu\xc5\xbeicos bulius pirm\xc4\x85 kart\xc4\x85 dokumentuojamas 1363 m.'